Offensivspilleren Gary Martin får kun et halvt år i den nordjyske 1. divisionsklub i fodbold, FC Hjørring, der ikke forlænger med englænderen.

Det blev kun til et halvt års lejeaftale for englænderen Gary Martin med FC Hjørring, der inden sæsonen hentede midtbanespilleren på Island. Det oplyser Nordjyske Medier. - Han har ikke fået så mange kampe, som vi havde håbet på, og vi har valgt ikke at forlænge lejeaftalen, når efterårssæsonen slutter på søndag med en hjemmekamp mod Viborg FF, siger FC Hjørrings sportschef Jacob Krüger. FC Hjørring vil til gengæld meget gerne have forlænget lejeaftalen med Sedin Alic, der kom fra Vejle inden sæsonen - Og så håber jeg, at vi trods et økonomisk underskud på 2,5 mio. kroner for de seneste halvandet år alligevel bliver i stand til at finde en afløser for Gary Martin, siger Jacob Krüger.